section_heading: Životopis
paragraph_text: Rodio se je u Trogiru. U Splitu je pohađao gimnaziju. Obnašao visoke dužnosti u Jugoslavenskom đačkom prosvjetnom društvu u Splitu, pa je kao gimnazijalac u sedmom razredu bio potpredsjednik potpredsjednik, a u osmom prvi tajnik. Maturirao je 1923. godine. Medicinu je studirao u Zagrebu, nastavio u Beču, Münchenu, Parizu te u Štajerskom Gradcu (Grazu), gdje je promoviran 1934. godine. U mladosti bavio se je veslanjem u VŠK Gusaru. Stažirao je u splitskoj bolnici, pa je dvanaest mjeseca volontirao i na koncu dobio mjesto općinskoga liječnika u Hvaru i Bol. Hrvatskom liječničkom zboru pristupio je 1936. godine. Početkom 1940. posao je dobio u Okružnom uredu za osiguranje radnika u Splitu. Izborna skupština Liječničke komore Banovine Hrvatske u Splitu održana je u komorskim prostorijama 12. svibnja 1940. godine. Vitezica je bio među izabranim odbornicima.Hrvatska liječnička komora 1903 - 1995 - 2005: Spomen-knjiga u povodu desete obljetnice obnove Hrvatske liječničke komore ur. Željko Poljak. Hrvatska liječnička komora, Zagreb, 2005. ISBN 9539793610